[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.6.2006

SEK(2006) 687 endelig

Udkast til

AFGØRELSE Nr. X/2006 TRUFFET AF DEN BLANDEDE KOMITÉ EF/DANMARK-FÆRØERNE

om ændring af tabel I og II i bilaget til protokol nr. 1 til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side

- Udkast til Fællesskabets fælles stillingtagen - (forelagt af Kommissionen)

BEGRUNDELSE

Tolden for og ordningerne vedrørende visse fisk og fiskevarer, der har oprindelse på Færøerne, og som overgår til fri omsætning i Fællesskabet, er fastsat i protokol nr. 1 til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side[1].

I henhold til protokol nr. 1 har Fællesskabet ydet toldindrømmelser for rejer og jomfruhummer, tilberedt eller konserveret, med oprindelse på Færøerne i form af et toldkontingent på 3 000 tons. Protokol nr. 1 indeholder imidlertid ingen hjemmel til at yde toldindrømmelser for indførsel af kuller, frosset, med oprindelse på Færøerne.

Ifølge aftalens artikel 36 vil Fællesskabet på anmodning fra Færøerne overveje at forbedre adgangen for særlige varer.

Færøerne har anmodet om, at kontingentet for rejer og jomfruhummer forhøjes fra 3 000 til 6 000 tons. Færøerne har desuden anmodet om, at kuller, frosset, med oprindelse på Færøerne indsættes på listen over de fiskevarer, der er opført i tabel I i protokol nr. 1, og som kan indføres toldfrit i Fællesskabet.

Begge anmodninger kan efter Kommissionens opfattelse imødekommes i betragtning af den told og de ordninger, der gælder for indførsel af de samme varer med oprindelse i andre tredjelande som f.eks. Norge, Island og Grønland, og på grund af den forholdsvist lave risiko for, at ændringerne vil påvirke fællesskabsmarkedet negativt. Hvad angår toldkontingentet for rejer og jomfruhummer, mener Kommissionen dog, at forhøjelsen af kontingentet bør indføres gradvist med 1 000 tons ad gangen og gøres betinget af, at det gældende kontingent er opbrugt i tilstrækkelig grad.

Ifølge aftalens artikel 31 er der nedsat en blandet komité, som har ansvaret for at administrere og gennemføre aftalen. I overensstemmelse med aftalens artikel 34, stk. 1, kan den blandede komité derfor vedtage en afgørelse om at ændre bilaget til protokol nr. 1 til aftalen.

I betragtning af ovenstående foreslår Kommissionen, at Rådet vedtager vedlagte forslag til afgørelse som Fællesskabets fælles holdning på det næste møde i den blandede komité.

Udkast til

AFGØRELSE Nr. X/2006 TRUFFET AF DEN BLANDEDE KOMITÉ EF/DANMARK-FÆRØERNE

om ændring af tabel I og II i bilaget til protokol nr. 1 til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side

DEN BLANDEDE KOMITÉ HAR -

under henvisning til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side[2] (herefter "aftalen"), særlig artikel 34, stk. 1, og

ud fra følgende betragtninger:

(1) I bilaget til protokol nr. 1 til aftalen fastsættes den told og de øvrige betingelser, der gælder ved indførsel i Fællesskabet af visse fisk og fiskevarer med oprindelse på og afsendt fra Færøerne.

(2) I henhold til nævnte bilag har Fællesskabet ydet toldindrømmelser for rejer og jomfruhummer, tilberedt eller konserveret, med oprindelse på Færøerne inden for rammerne af et årligt toldkontingent på 3 000 tons.

(3) De færøske myndigheder har anmodet om, at Fællesskabet forhøjer toldindrømmelserne for rejer og jomfruhummer, tilberedt eller konserveret, til 6 000 tons.

(4) Anmodningen om forhøjelse bør godkendes for en periode, der fastsættes under hensyn til, i hvor høj grad kontingentet er opbrugt.

(5) I henhold til bilaget har Fællesskabet ikke ydet toldindrømmelser for kuller, frosset, med oprindelse på og afsendt fra Færøerne.

(6) De færøske myndigheder har anmodet om, at kuller, frosset, indsættes på listen over de fiskevarer, der er opført i tabel I i bilaget til protokol nr. 1, og som kan indføres toldfrit i Fællesskabet.

(7) Kuller, frosset, bør indsættes i nævnte tabel -

TRUFFET FØLGENDE AFGØRELSE:

Artikel 1

I tabel II i bilaget til protokol nr. 1 til aftalen foretages følgende ændringer:

"1605 | Krebsdyr, bløddyr og andre hvirvelløse vanddyr, tilberedt eller konserveret: | TK nr. 4(1) 4 000 |

1605 20 | - Rejer: |

1605 20 10 | -- I hermetisk lukkede pakninger | 0 |

-- I andre tilfælde: |

1605 20 91 | --- I pakninger af nettovægt 2 kg og derunder | 0 |

1605 20 99 | --- I andre tilfælde: | 0 |

ex 1605 40 00 | - Jomfruhummer (Nephrops norvegicus) | 0" |

(1) I 2007 er den årlige mængde på 4 000 tons. Fra den 1. januar 2008 og frem sættes den årlige mængde op med 1 000 tons til højst 6 000 tons, såfremt mindst 80 % af den samlede mængde af det tidligere kontingent er opbrugt senest den 31. december i det pågældende år.

Artikel 2

I tabel I i bilaget til protokol nr. 1 til aftalen indsættes følgende række:

"0303 72 00 | Kuller (Melanogrammus aeglefinus) | 0" |

Artikel 3

Denne afgørelse træder i kraft den første dag i den anden måned efter vedtagelsen.

Udfærdiget i Bruxelles,

På den blandede komités vegne

Formand

FINANSIERINGSOVERSIGT TIL FORSLAG, SOM ALENE INDVIRKER PÅ BUDGETTETS INDTÆGTSSIDE

1. FORSLAGETS BETEGNELSE:

Forslag til afgørelse truffet af Den Blandede Komité EF/Danmark-Færøerne om ændring af tabel I og II i bilaget til protokol nr. 1 til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side

2. BUDGETPOSTER:

Kapitel og artikel:

Kapitel 12, artikel 120

Budgetteret beløb for det pågældende år: 12 905 mio. EUR

3. FINANSIELLE VIRKNINGER

( Forslaget har ingen finansielle virkninger

( Forslaget har ingen finansielle virkninger for udgifterne, men har følgende finansielle virkninger for indtægterne:

(i mio. EUR, 1 decimal)

Budgetpost | Indtægt[3] | 12-måneders-periode fra 1/1/2006 | [år n] |

Artikel … | Virkninger for EU’s egne indtægter | 0,2 |

Efter foranstaltningens iværksættelse |

[n+1] | [n+2] | [n+3] | [n+4] | [n+5] |

Artikel … | 0,7 | 1,4 | 2,1 |

4. FORHOLDSREGLER MOD SVIG

Mængderne af rejer forvaltes af Kommissionen efter proceduren for kontingenttildeling.

5. ANDRE BEMÆRKNINGER

Den fulde toldsats er på 20 % for rejer og 7,5 % for frosset kuller.

I betragtning af den lave indførsel af frosset kuller fra Færøerne og den gældende toldsats finder Kommissionen ikke, at den supplerende indrømmelse vil have en væsentlig indvirkning på fællesskabsbudgettet. Det potentielle tab af toldindtægter fra indførsel af denne vare fra Færøerne er derfor ikke blevet undersøgt nærmere.

Den foreslåede forhøjelse af kontingentet for rejer og jomfruhummer kunne dog have en indvirkning på budgettets indtægtsside, hvis de supplerende mængder udnyttes. Det potentielle tab af indtægter er beregnet ud fra den antagelse, at de supplerende mængder udnyttes i det år, hvor de bliver disponible:

- 2006 333 tons

- 2007 1 000 tons

- 2008 2 000 tons

- 2009 3 000 tons

Indtægtstabet er beregnet ud fra gennemsnitsværdien for rejer (1605 20 99) indført fra Færøerne i tidsrummet 2002-2004 (4 619 EUR pr. Mt), da denne vare tegner sig for størstedelen af handelen inden for rammerne af kontingentet med løbenummer 090679. Den således beregnede værdi blev derefter nedsat med 25 % for at afspejle de omkostninger, medlemsstaterne har i forbindelse med opkrævningen.

[1] EFT L 53 af 22.2.1997, s. 2.

[2] EFT L 53 af 22.2.1997, s. 2.

[3] Hvad angår EU's traditionelle egne indtægter (landbrugsafgifter, sukkerafgifter, told), skal der være tale om nettobeløb, dvs. bruttobeløb med fradrag af opkrævningsomkostninger på 25 %.